Reinsvoll stasjon

Reinsvoll stasjon er en ubetjent stasjon på Gjøvikbanen i tettstedet Reinsvoll i Vestre Toten i Innlandet fylke. Stasjonen er et godt bevart bygningsmiljø med stasjonsbygning, privathus og uthus. Fra stasjonen gikk Skreiabanen, et sidespor til Skreia fra 1902. 

Stasjonen ble bygget som et stoppested i 1901 etter tegninger av arkitekten Paul Armin Due og gikk under navneformen Reinsvolden, men skiftet til dagens navn i 1921. I 1962 ble passasjertrafikken lagt ned, mens godstrafikken fortsatte frem til 1987. Etter dette ble sporet lagt ned. Traseen til Skreiebanen er nå gjort om til gang- og sykkelsti. 

I 1990 ble stasjonen nedgradert til en ubetjent tidligere ekspedisjonssted, og året etter ble den ytterligere nedgradert til en holdeplass med lastespor, noe den fortsatt er. 

Rundt 2021/2022 ble Reinsvoll stasjon oppgradert med blant annet kryssingsspor og passasjerovergang.

Reinsvoll ligger for øvrig 356,1 moh og 106,65 km fra Oslo S.

Litteratur

Eksterne lenker 

Jernbanestasjoner på Gjøvikbanen
Jernbanestasjoner på Skreiabanen
Jernbanestasjoner i Oppland
Jernbanestasjoner åpnet i 1901
1901 i Norge
Paul Armin Due
Jernbanebyggverk i Vestre Toten